Școala Gimnazială Internațională Spectrum Ploiești se bucură alături de elevii săi și de cadrele didactice coordonatoare de frumoasele rezultate obținute până acum la diferitele concursuri și olimpiade.
"Pentru noi este importantă dezvoltarea aptitudinilor copiilor în funcție de interesele acestora prin abordarea cu succes a unei variate tipologii de concursuri școlare", spun reprezentanții școlii.
La ciclul primar elevii au participat la concursuri cum ar fi: Lumina Math, Firstep, Regalul Generației XXI, Gazeta Matematică, Comper, Cangurul, EuroJunior etc. obținând 135 de premii I, 65 de premii II, 62 de premii III și 38 de mențiuni. Dintre acestea, se remarcă cele 4 premii III și 6 mențiuni de la Lumina Math și medaliile obținute la Firstep: 2 medalii de argint și 2 medalii de bronz.
La ciclul gimnazial, concursurile – Regalul Generației XXI, Prietenii lui Pitagora, Firstep, Comper, Cangurul- și olimpiadele școlare la diferite discipline au adus elevilor participanți 15 premii I, 24 de premii II, 40 de premii III și 23 de mențiuni.
Se evidențiază premiile obținute la nivel județean la Olimpiada de Limbă și Literatura Română: un premiu III și 2 mențiuni, Olimpiada de Lectură ca Abilitate de Viață: o mențiune și Olimpiada de Educație Tehnologică și Aplicații Practice: un premiu II și o mențiune.
La concursul Prietenii lui Pitagora, elevii au obținut un premiu I, 2 premii II și 2 mențiuni, iar la competiția Firstep, 2 medalii de aur, 5 de argint și 5 de bronz.